ito'siyang tubo nang manga magulang na sa manga anak ay mapagpalayaw kahi'gumawa man niyong kasalanan ay di binibigyan nang kaparusahan. kapag namihasa sa ganoong gawa ay ulol at ulol ang nagiging sama at sila ang bilang na nagpapalala nang ugaling lihis mulang pagkabata. at kung tumanda na'saka susupilin ang asal na gayong karimarimarim wala nang panahon at kung pipilitin abang nagpalayaw ang patatangisin. may isang mag inang sanggol ng maiwan ang lalaking anak nang amang namatay kaya nga'malabis yaong pagmamahal nang inang may iwi sa anak na hiran. nang katabilan pa ang lagay nang bata na di mawatasan halos magsalita kapag inaglahi nang kahi'matanda ang itinuturo'mahalay na wika. hanggang sa lumaki ay nakagawian pagbigkas nang bibig ay wikang mahalay at kahi'sa harap niyong kamahalan ang ibinubuga'kasalaulaan. di na alumana ang bagay na yaon na katulad niyong masidhing ulupong ina'isang araw nama'nagkataon na may panauhing nangagkakatipon.